Maxwell Caulfield

Elämä| Syntynyt | 
23. marraskuuta 1959View and modify data on Wikidata  (63 vuotta)  |

Muita tietoja| Palkinnot | 
Theatre World Award (1980)View and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Maxwell Caulfield** (s. 23. marraskuuta 1959) on brittiläinen näyttelijä.

Ura
---

Brittiläissyntyinen Caulfield muutti Yhdysvaltoihin 1970-luvun lopulla ollessaan 18-vuotias. Hän teki New Yorkin -teatteridebyyttinsä vuonna 1978. Seuraavana vuonna hän esitti Ironia ongelmanuorista kertovassa Off Broadway -näytelmässä *Class Enemy*, josta hänet palkittiin Theatre World Awardilla. Caulfield on näytellyt teatteriurallaan pääasiassa Yhdysvalloissa. Hänen ensimmäinen näytelmänsä West Endillä synnyinmaassaan Britanniassa oli musikaali *Chicago*, jossa hän näytteli miespäähenkilö Billy Flynniä vuonna 2007. Hän esiintyi myöhemmin samana vuonna myös näytelmän Broadway-versiossa.

Caulfield esitti miespäähenkilö Michael Carringtonia musikaalielokuvassa *Grease 2* (1982), jonka naispäähenkilöä Stephanie Zinonea esitti Michelle Pfeiffer. Caulfield on esiintynyt myös elokuvassa *Sokea raivo* (*The Boys Next Door*, 1985) yhdessä Charlie Sheenin kanssa. *Gettysburgin taistelussa* (*Gettysburg*, 1993) Caulfieldillä oli rooli eversti Strong Vincentinä, ja komediaelokuvassa *Empire Records – menoa ja musaa* (*Empire Records*, 1995) hän näytteli muusikko Rex Manningia.

Caulfield on näytellyt vakituisesti monissa televisiosarjoissa. Vuosina 1985–1987 hän näytteli Miles Colbyn roolia *Dynastiassa* (*Dynasty*) ja sarjan spin-offissa *Colbyt* (*The Colbys*). Hän uusi roolinsa vuonna 1991 minisarjassa *Dynastia – viimeinen luku* (*Dynasty: The Reunion*). Vuosina 2000–2001 Caulfield oli Rafe Barrett Comedy Centralin tilannekomediasarjassa *Strip Mall* ja vuosina 2003–2004 lastenlääkäri Jim Brodie brittiläisessä sairaalasarjassa *Sairaalaelämää* (*Casualty*). Tammikuusta 2009 tammikuuhun 2010 hän esitti liikemies Mark Wyldea brittiläisessä saippuasarjassa *Emmerdale*. Wylden puolisoa Natasha Wyldea näytteli Amanda Donohoe.

Caulfield on työskennellyt myös ääninäyttelijänä. 1990-luvulla hän ääninäytteli Alistair Smythea animaatiosarjassa *Hämähäkkimies* (*Spider-Man*), ja vuonna 2002 hän toimi James Bondin äänenä videopelissä *James Bond 007: Nightfire*.

Yksityiselämä
-------------

Caulfield on ollut joulukuusta 1980 alkaen naimisissa näyttelijä Juliet Millsin kanssa. Parin avioituminen herätti aikanaan huomiota, sillä Caulfield on Millsiä 18 vuotta nuorempi.

Lähteet
-------

* Panarello, Joseph F.: Maxwell Caulfield Bares His Soul *BroadwayWorld.com*.  18.4.2006. Viitattu 9.5.2012. (englanniksi)
* Maxwell Caulfield Biography (1959–) *Film Reference*. Viitattu 9.5.2012. (englanniksi)

### Viitteet

1. ↑  (en) Internet Broadway Database (LCCN 2002563812)View and modify data on Wikidata. Tieto on haettu Wikidatasta.
2. ↑  Maxwell Caulfield Joins London's Chicago, May 29 *BroadwayWorld.com*.  21.5.2007. Viitattu 9.5.2012. (englanniksi)
3. ↑  Caulfield, Pastore, Turturro to Join Broadway's Chicago on November 29 *TheaterMania.com*.  29.11.2007. Viitattu 9.5.2012. (englanniksi)
4. ↑  Amanda Donohoe to join Emmerdale *BBC News*.  23.9.2008. Viitattu 9.5.2012. (englanniksi)
5. ↑  Mark Wylde to be murdered in 'Emmerdale' *Digital Spy*.  5.1.2010. Viitattu 9.5.2012. (englanniksi)
6. ↑  Mäkiaho, Heini: Tähtisumua.  *Katso! Saippuaooppera*, 2000, nro 4, s. 20.

Aiheesta muualla
----------------

* Maxwell Caulfield Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat
* Australia
* Alankomaat

 |
|  |
| Taiteenala | 
* MusicBrainz

 |
|  |
| Henkilöt | 
* Trove

 |

 |